CELEX: 62010CN0263
Language: fi
Date: 2010-05-27 00:00:00
Title: Asia C-263/10: Ennakkoratkaisupyyntö, jonka Tribunal Gorj (Romania) on esittänyt 27.5.2010 — Iulian Andrei Nisipeanu v. Direcția Generală a Finanțelor Publice Gorj, Administrația Finanțelor Publice Târgu — Cărbunești ja Administrația Fondului pentru Mediu

28.8.2010   
            
            
               FI
            
            
               Euroopan unionin virallinen lehti
            
            
               C 234/22
            
         Ennakkoratkaisupyyntö, jonka Tribunal Gorj (Romania) on esittänyt 27.5.2010 — Iulian Andrei Nisipeanu v. Direcția Generală a Finanțelor Publice Gorj, Administrația Finanțelor Publice Târgu — Cărbunești ja Administrația Fondului pentru Mediu
   (Asia C-263/10)
   ()
   2010/C 234/35
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Gorj
   
      Pääasian asianosaiset
   
   
      Kantaja: Iulian Andrei Nisipeanu
   
      Vastaaja: Direcția Generală a Finanțelor Publice Gorj, Administrația Finanțelor Publice Târgu — Cărbunești ja Administrația Fondului pentru Mediu
   
      Ennakkoratkaisukysymykset
   
   
               1)
            
            
               Katsotaanko, että Euroopan unionin toiminnasta tehdyn sopimuksen 110 artiklassa kiellettyihin sisäisiin, syrjiviin veroihin kuuluu myös päästövero, josta säädetään moottoriajoneuvojen päästöveron perustamisesta 25.4.2008 annetulla Romanian hallituksen poikkeusasetuksella nro 50, sellaisena kuin se on muutettuna 8.12.2008 annetulla asetuksella nro 208, 11.12.2008 annetulla poikkeusasetuksella nro 218, 19.2.2009 annetulla poikkeusasetuksella nro 7 ja 30.12.2009 annetulla poikkeusasetuksella nro 117?
            
         
               2)
            
            
               Voiko Romania Euroopan unionin toiminnasta tehdyn sopimuksen 110 artiklan nojalla asettaa kansallisella lainsäädännöllä nyt esillä olevassa tapauksessa 1.7.2008 voimaan tulleella hallituksen poikkeusasetuksella nro 50/2008, ”ensimmäistä rekisteröintiä Romaniassa” koskevan kriteerin, kuten kyseisen asetuksen 4 §:n 2 momentissa säädetään, ja onko tämä perustamissopimuksen määräysten mukainen tasapuolinen kriteeri?
            
         
               3)
            
            
               Onko Romanialla Euroopan unionin toiminnasta tehdyn sopimuksen 110 artiklan nojalla oikeus Euroopan unionin jäsenvaltiona 1.7.2008 alkaen soveltaa päästöveroa Euroopan unionista tuotuihin käytettyihin ajoneuvoihin tai Euroopan unionin sisällä ostettuihin ajoneuvoihin, jotka rekisteröidään ensimmäisen kerran Romaniassa, ja vapauttaa verosta Romaniassa ostetut käytetyt ajoneuvot?
            
         
               4)
            
            
               Voiko Romania Euroopan unionin toiminnasta tehdyn sopimuksen 110 artiklan nojalla vapauttaa päästöverosta edellä mainittujen säännösten nojalla ainoastaan ”luokan M1 moottoriajoneuvot, joiden päästöluokitus on Euro 4 ja sylinteritilavuus alle 2 000 kuutiosenttimetriä, sekä kaikki luokan N1 moottoriajoneuvot, joiden päästöluokitus on Euro 4, jotka rekisteröidään ensimmäisen kerran Romaniassa tai muussa Euroopan unionin jäsenvaltiossa 15.12.2008 ja 31.12.2009 välisenä aikana”, vapauttamatta verosta muita uusia henkilöautoja?
            
         
               5)
            
            
               Onko Romanialla Euroopan unionin toiminnasta tehdyn sopimuksen 110 artiklan nojalla oikeus suojella kansallista autoteollisuuttaan, kun otetaan huomioon, että päästövero kohdistuu ainoastaan maahantuotuihin käytettyihin ja Euroopan unionin alueella rekisteröityihin henkilöautoihin sekä Euroopan unionin sisällä ostettuihin henkilöautoihin, muttei Romaniassa jo rekisteröityihin käytettyihin henkilöautoihin, jotka myydään Romaniassa?
            
         
               6)
            
            
               Onko edellä mainituissa tapauksissa kyse Euroopan unionin toiminnasta tehdyn sopimuksen 110 artiklassa kielletystä syrjivästä maksusta, jonka takia hallituksen poikkeusasetuksen nro 50/2008 4 §:n a kohdassa tarkoitettua ”ensimmäistä rekisteröintiä Romaniassa” koskevaa kriteeriä ei voida pitää tasapuolisena, kun otetaan huomioon, että päästöveron tavoitteena on pyrkiä soveltamaan ”saastuttaja maksaa” -periaatetta ja kun kyseessä olevan kriteerin mukainen vero suojelee uusien henkilöautojen kansallista teollisuutta ja käytettyjen henkilöautojen kansallisia markkinoita?